Tänases saates:
Ta lõi mind vastu nägu.
Ei jäänud päevagi vahele, kui ta poleks nimetanud mind halvasti
või süüdistanu mind ema lahkumises.
PÖÖRDEPUNKT
Tere tulemast saatesse. Mina olen Muyiwa.
Tore, et vaatate.
Kui peaksid valima, milline oleks laul, mis kirjeldab su elu kõige paremini,
kas oleks selle meloodia rõõmus, kurb, vihane, või kõik eelnevad?
Olen muusikalembene ja hindan heade meloodiate väärtust.
Kathy Edwards aitab meil mõista, et elu on kui muusika,
milles on kõrgeid hetki, madalaid ja kõike vahepealset.
Elu on kui lõputu nootide jada.
Olemas on taevalik helilooja ja kontsertmeister,
kes on kogu muusika algne looja.
Ta tunneb kõiki noote
ja soovib luua meloodiaks ka sinu elu omad.
Sinu nootide tempo võib olla koormavalt suur,
et sa ei tea, mida nendega peale hakata.
Sa ei peagi teadma, sest see on korraldaja töö.
Ta teeb nii, et iga sinu elulaulu osa
on täiuslikus harmoonias algusest lõpuni ja sealt igavikuni.
Ta teab, mida teha tasaste ja teravate nootidega
ning nendega, mis ei kõla üldse hästi.
Ta ei saa korraldada seda, mida Talle antud pole.
Võta hetk, et anda Talle oma elu koos kõikide nootidega.
Kui taevalik helilooja ja korraldaja on saanud kontrolli,
saad sina vabaks, et nautida elu keerulist sümfooniat.
Kui sinu selle elu noodid lõppevad, siis pillimäng jätkub
ja näed ülimat korraldajat ning oled Tema sarnane.
Teed koos Temaga imelist muusikat terve igaviku.
Mõtle sellele.
Kui soovite teada laulu, mis minu elu kirjeldab,
siis jälgi meid Instagramis.
Simisola Okai südames on meloodia ning soovib seda jagada.
Aitäh, Muyiwa.
Tegin ühel päeval dokumentidest koopiaid.
Mul polnud neid kuhugi köita, kuid märkasin kirjaklambrit.
Olin väga elevil, kui seda nägin.
Mõtlesin, et paljud meist on kui need kirjaklambrid,
keda Jumal armastab kasutada.
Keegi ei märka seda kirjaklambrit, kuid selle töö on väga oluline.
Kõigil on tahe olla väärtustatud, tunnustatud ja tunda end tähtsana.
Isegi olla ka nähtav.
Kui inimesed sind ei märka, siis Jumal märkab.
Tal on su elule eriline eesmärk nagu väikesel kirjaklambril.
Klamber ei pea teesklema pastakat, et seda märgataks.
Tegutse oma eesmärgis, siis särad kõige eredamalt.
Kui ei saa kiitust ja pole tiitlit või doktorikraadi ette näidata,
ei tee see sind Jumala silmis vähem väärtuslikuks.
Ole ustav eesmärgis, mille Jumal on sulle määranud,
isegi, kui see tähendab, et oled kirjaklamber.
Muyiwa.
Aitäh Simi. Meie Facebookis on veel hingetoitu Similt.
Tulemas - noor naine saab arstilt kurva prognoosi.
Ta ütles: "Kui eemaldame trombid, siis sured aneurüsmi.
Kui ravime aneurüsmi, siis sured trombide tõttu."
PÖÖRDEPUNKT
Sinu pöördepunkt ei pea piirduma saatega.
Jälgi meid oma lemmikus sotsiaalmeediakanalis.
"Jeesus kostis:
Igaüks, kes joob seda vett, januneb jälle,
aga kes iganes joob vett, mida mina talle annan, ei janune enam iialgi,
vaid vesi, mille mina talle annan, saab tema sees
igavesse ellu voolavaks allikaks." (Johannese 4:13-14)
PÖÖRDEPUNKT
Jätkame.
Margaret Greeni lapsepõlves olid kõik ideaalse tormi elemendid.
Ta isa väärkohtles teda füüsiliselt.
Üks vanem mees ahistas teda seksuaalselt korduvalt.
Juba 8-aastaselt lõppes tal eluisu ning ta neelas alla purgi tablette.
Siin on tema lugu.
Arst ütles, et mul oli 95% tõenäosus surra.
Öeldi: "Peate minema koju ja tegema ettevalmistusi."
Margaret Green oli 34-aastane, kui arstid ütlesid talle ja abikaasale,
et naisel on kaks eluohtlikku diagnoosi.
Ma ei suutnud seda uskuda.
Abikaasa ütles, et usaldame Jumalat.
Teadsin, et Ta suudab tervendada, kuid küsimus oli, kas Ta teeb seda.
Küsimus pole ainult selles, kas Jumal tervendab vaid kuidas.
See algas, kui ta oli alles noor
ja kasvas St. Louise karmis piirkonnas koos väärkohtleva alkohoolikust isaga.
Ta oli nelja-aastane, kui ta ema
põgenes oma elu kartuses koos kahe noorema lapsega.
Margaret ja ta vanem õde jäid isaga tema väärkohtlemise küüsi.
Ta lõi mind vastu nägu.
Ei jäänud päevagi vahele,
kui ta poleks nimetanud mind halvasti või süüdistanud mind ema lahkumises.
Ta õudusunenägu ei lõppenud.
Järgmised kolm aastat ahistas teda seksuaalselt isa sõber.
Ta püüdis 8-aastaselt sooritada enesetappu.
Võtsin terve purgi tablette.
Arvasin, et elu on minuta parem.
Pärast seda saadeti ta ema juurde, kes viis ta kirikusse.
12-aastaselt võttis ta vastu otsuse anda oma elu Kristusele
aga siiski oli midagi mõistmatut.
Küsisin, kes Ta on, kas Ta on päris ja kas Ta on seal
ning miks lasi Ta sellel kõigel juhtuda.
Kui Jumal ei vastanud, tundus, et Ta ei kuule mind.
Teismelisena Margaret mässas.
Ta muutus väljakutsuvaks, tarbis alkoholi ja müüs narkootikume.
Nii juhtub, kui oled katki.
21-aastaselt oli tal neli last.
Ta varastas, müüs narkootikume
ning tegi striptiisi, et laste eest hoolitseda.
Ta elas kuus aastat kodutute varjupaikades
ja oli suhetes, kus teda väärkoheldi.
Palvetasin alati, kuigi tundus, et Jumal ei kuula.
Ma justkui kontrollisin,
et äkki ühel päeval Ta kuuleb mind ning tuleb mind päästma.
Ühel päeval läks ta kahe võõra mehega peole.
Seal teda vägistati vägivaldselt ning nad plaanisid naise tappa.
Siis hüüdis Margaret Jeesuse nime, mis ajas mehed veelgi vihasemaks.
Mees ütles: "Ära kutsu Teda, kuna Ta ei kuule sind."
Ta hakkas mind vastu pead lööma.
Vaatamata sellele hüüdsin Jeesuse nime.
Lõpuks jätsid nad Margareti tänavale surema.
Järgmisel hommikul andis ta oma elu Jumalale ja otsis Teda.
Lõpetasin klubides käimise, narkootikumide müümise ja kõige muu.
Järgmise seitsme aasta jooksul alustas ta uut elu Kristusega.
Mõne aasta pärast kohtas Margaret kiriku üritusel Jarmainet.
Nad abiellusid ja tõid oma pered kokku.
Jumal pani oma käe meie abielule.
Oleme üksteise jaoks loodud ning meie pere on täiuslik.
Paari aasta pärast läks Margaret kõhuvaludega arsti juurde.
Selgus, et tal on kõhuaordi aneurüsm ja lõhkemine.
Hiljem leiti ka trombe kopsudest ja üks südame kõrvalt.
Ainult üht neist sai ravida.
Ta ütles: "Kui eemaldame trombid, siis sured aneurüsmi.
Kui ravime aneurüsmi, siis sured trombide tõttu."
Lõikus oleks olnud riskantne, seega anti talle verelahustajaid,
et vältida rohkemate ummistuste tekkimist.
Isegi siis oli tal vaid 5% tõenäosus ellujäämiseks.
Mulle öeldi, et ta võib iga hetk surra.
Väärtustasin igat hetke temaga.
Uudised olid kohutavad.
Palvetasime ja julgustasin teda, et Jumal aitab meid sellest läbi.
Kolme nädala pärast läks Margaret taas arsti visiidile.
Leiti, et trombid olid lahustunud.
Öeldi, et trombid pole kunagi nii kiiresti lahustunud.
Öeldi, et minus on midagi teistsugust.
Jumalal on plaan.
Aneurüsm ohustas jätkuvalt ta elu.
Järgmise kahe aasta jooksul oli Margareti tegevusvõimekus piiratud.
Ta oli 28 korral haiglas.
Ta ei teadnud, kas jääb elama.
Vaatamata kõigele palvetas ta koos Jarmaine'ga ja uskus imet.
Palvetamise ajal rääkis kord Jumal temaga ta olukorrast.
Ta ütles: "Osad mured on pärilikud, teised on seotud su südamega."
Ta ütles, et mu haigus
on seotud probleemidega minu südames.
Jumal käskis mul andestada kõigile,
kes on teinud mulle haiget ja on sind eemale tõuganud.
Ta palvetas edasi
ja kolme kuu pärast märkas, et valud on kadunud.
Tundsin end oma kehas teistmoodi.
Teadsin, et midagi on muutunud.
Küsisin: "Arvad, et Jumal tervendas su?"
Ta vastas: "Jah, Jumal tervendas mu.
Ma olen terve!"
Nad läksid arsti juurde uuringutele.
Koju jõudes helistas neile arst.
Ta ütles, et ei tea, mis juhtus, kuid aneurüsmi pole enam seal.
Öeldi, et seda ei juhtu.
Aneurüsmid ei taandu ega kahane.
Arstid ei osanud seda seletada.
Nad panid kirja, et asi on lahendatud ning nimetasid mind imeks.
Ta oli väga elevil ja nuttis.
Lihtsalt kallistasime.
Olime rõõmsad, et Jumal pidas oma sõna.
Margaret ja Jermaine tähistasid oma seitsmendat abieluaastapäeva.
Nad jagavad lootust ja julgustust
oma jälgijatele iganädalases raadiosaates.
Naine kirjutas ka raamatu, kus julgustab kõiki uskuma Jumalasse,
et Ta ravib katkised kohad eludes ja muudab Jumala kuningriigi moodi.
Andestuse jõud tervendab.
Kui oled katki või halvas kohas, siis andesta!
Jumal on tervendaja ning teeb imesid.
Tuleb vaid Temasse uskuda.
Andestuses on tõesti jõud.
Jumal näitas Margaretile, et probleem tulenes ta südamest.
Ta paranes hetkel, kui otsustas andestada.
Toimuvat ei saa alati kontrollida, küll aga saab reaktsiooni sellele.
Efeslaste 4:32 õpetab:
"Olge üksteise vastu lahked, halastajad, andestage üksteisele,
nii nagu ka Jumal on teile andestanud Kristuses."
Kui pead kellelegi andestama, siis saad seda teha läbi palve.
Palvetame, et oleks jõudu andestada.
Taevane Isa, tuleme täna Su ette.
Palvetan oma venna ja õe eest,
kes hoiab kinni valusast minevikust oma südames ja oma elus.
Palun anna neile jõudu sellest lahti lasta!
Palun, et nad tunneks sügavat rahu, kui nad lasevad sellest lahti
ja tunnistavad, et Jeesus on Jumal.
Palvetage sõnu: "Jeesus Kristus, ole minu elu Jumal!
Loobun oma pattudest.
Lasen lahti kõigist, kes on mulle halba teinud.
Ole minu Jumal ja päästja! Aamen!"
Palun, et nende sõnade palujad tunneks, kuidas kivi langeb südamelt,
koormad saavad maha ning süda ja elu täitub rõõmuga.
Kes on haiget saanud ja on kogenud haiguseid,
et nad saaksid tervendatud.
Jeesuse nimel.
Aamen!
Kui palvetasid, siis anna meile teada.
Pausi ajal näete, kuidas meieni jõuda.
Pärast pausi räägime Suurbritannia tõusvast gospelitähest.
PÖÖRDEPUNKT
"Mina olen tulnud valguseks maailma,
et ükski, kes usub minusse, ei jääks pimedusse.
Ja kes iganes mu sõnu kuuleb
ega pea neist kinni, selle üle ei mõista mina kohut,
sest ma ei ole tulnud maailma üle kohut mõistma,
vaid maailma päästma." (Johannese 12:46-47)
PÖÖRDEPUNKT
Jätkame. Sarah Teibo on briti-nigeeria muusik,
kes jõudis gospelimuusika lavale oma albumiga "Jaluta minuga".
Ta muusika on RnB ja kaasaegse gospeli stiilis.
Tal on ingli hääl.
Räägime temaga Skype teel.
Tere tulemast. - Hei!
Aitäh, et saates osaled!
Osad teavad sinu projekte, milles teevad kaasa suured nimed
nagu Fred Hammond ja paljud teised.
See lööb muusikamaailmas läbi.
Räägi meile oma teekonna raskematest hetkedest.
Oled noorena tundnud valu vanema kaotusest
ning valu valesti kulgenud rasedusest.
Räägi oma eluteekonnast ja selle mõjust sinu muusikale.
Jah, olen kogenud kaht nurisünnitust.
See oli siis, kui pärast esimest tütart püüdsime saada teise.
Esimene kord oli südantlõhestav.
See juhtus väga tihedal ajal, kui juhtisin kirikus ülistust.
See juhtus laval ülistuse ajal.
Kaotasin lapse keset lava.
See kõigutas mu usku ja pani mind küsimusi esitama.
Üks küsimus oli: "Miks õnnistad mind, kui selle siis ära võtad?"
Olin väga masendunud ja isegi abikaasa ei saanud mind lohutada.
Teadsin, et pean kuidagi edasi liikuma.
Püüdsin lugeda ning otsisin Püha Vaimult lohutust ja rahu.
See oli raske.
Asi läks hullemaks,
kui mul tekkis taas 6.-7. nädalal nurisünnitus.
Hakkasin veritsema ja tekkisid krambid.
Läksin haiglasse ja kahjuks kaotasin lapse.
Küsisin Jumalalt: "Miks see ei toimi?"
Palvetasin, rääkisin keeltes,
sain võitud õliga ja tegin kõike, mida Piiblis on kirjas.
Lugesin, et saada oma ime ja läbimurre.
See ei toiminud ja küsisin Jumalalt, et miks.
Kui nutsin ja hüüdsin Jumalat, siis Ta vastas:
"Sinu usk minusse ei või olla kui pult,
mille abil ütled mulle, mida teha, millal teha ja kuidas teha.
Sinu usk peaks seisnema minu usaldamises,
olenemata, kuidas asjad lähevad."
Mõistsin, et Jumal üritab mulle seda õpetada.
Seda oli raske omaks võtta.
Jäin siis uuesti rasedaks ja 6.-7. nädalal
tekkisid samad ilmingud nagu krambid ja muu.
Tõstsin käed üles ja palusin: "Issand, annan selle Sinu kätesse.
Sinu tahtmine tulgu ja pühitsetud olgu Sinu nimi!
Kui Sa mind teise lapsega ei õnnista, teenin ja ülistan Sind sellegipoolest."
Rasedus oli edukas.
Tütar saab varsti 6-aastaseks.
See oli õppetund minu usule, mis on ka minu muusikas.
Kirjutasin esimeses albumis sellest ka laulu "Hoia usku".
Tahaksin kord küsida.
See lugu oli rasedusest ja mõni suudab sellega samastuda.
Seda läbides küsid Jumalalt: "Miks?"
Püüad leida, kus on selles kurat
aga leidsid, et hoopis Jumal püüdis suurendada su usku.
Räägi meile oma emast, suhtest temaga,
mis juhtus ja kuidas mõjutas see sinu muusikat.
Jah, mu ema suri 2017. aasta detsembris.
Olin oma emaga väga lähedane.
Mu muusika on suuresti temast mõjutatud,
sest tal on hea maitse souli ja RnBs osas.
Mäletan, et kuulasin esimest korda emaga muusikat 4-aastaselt.
Ta kuulas Marvin Gayet ja küsisin: "Kes ta on ja mis on ta lugu?"
Mu mälu muusikast, huvi ja maitse sai alguse emaga oldud ajast.
Kuulasime Motown Classicsit.
Ta julgustas mind 10-aastaselt kooris laulma.
Ta toetas mind.
Ühte asja ta ei lubanud ehk poistega bändis laulmist.
Ta oli väga kaitsev.
Ütlesin: "On üks bänd." Ta küsis: "Mitu tüdrukut?"
"Olen ainus," vastasin. "Ei, sinna ei lähe."
Laul "Let's Get it On" ei kõnetanud siis su ema.
Kui ta suri 2017. aastal,
kas ta oli siis haige või tuli see ootamatult?
Tal diagnoositi Parkinsoni tõbi ja see algas 10-12 aastat tagasi.
Esmalt arvasime, et tal oli insult,
sest tal kadus tasakaal ning ta kukkus.
See on olnud teine test minu usule.
Näed seda ja palud imet.
Sul on küll usku,
kuid taas on see teekond, kus uskuda Jumalasse.
Tuleb uskuda, et Jumal aitab,
olenemata, mis juhtub, isegi kui ema läheb taevasse.
Päeva lõpuks ei ole surm tingimata halb asi
vaid minek hiilgusesse.
Küsin, kui vaatajate hulgas on keegi, kelle vanem on praegu haige.
Nad paluvad Jumalat ja tundub, et olukord ei muutu.
Nad küsivad seepeale: "Jumal, miks Sa ei tervenda mu ema?
Miks sa valu ära ei võta?"
Kas ütled, et pole oluline, kas olukord muutub või mitte?
Ei ütle, et see pole oluline.
Tahan rõhutada kaht.
Õppisin emalt palju ja väga olulisi asju.
Viisin ta 2017. aastal sünnipäevaks Ghanasse.
See oli ta 69. sünnipäev.
Mul oli sisetunne mitte oodata juubelit.
Teadsin, et pean seda tegema kohe.
Viisin ta Ghanasse, kus sain teda abistada ja hooldada.
Hoolitsesin tema eest nagu lapse eest.
Olin kogu aja temaga.
Magasime ühes voodis.
Kui ta ei rääkinud kellegagi, palvetas ja ülistas ta järjepidamatult.
Ta laulis ja ülistas Jumalat kogu aeg.
Olin ema kõrval, kui ta ülistas.
Ta ei suutnud end ise liigutadagi, kuid oli pidevalt valmis ülistama.
Mõtlesin endamisi, kas suudan halvas olukorras ülistada.
Mitte tuimalt käsi tõstes vaid oma tahtest.
Ta õpetas mulle, et kui asjad ei lähe nagu soovid,
saame ikkagi usaldada Jumalat ja ülistada Teda,
sest teame, et vaatamata kõigele on meie hing Temaga kindlas kohas.
Me kõigest elame selles füüsilises kehas.
Vahest peame kogema asju,
et olla tänulikud, et oleme enamat kui vaid liha.
Seda õppisin oma emalt.
Olen väga tänulik,
et sain temaga aega veeta ja viisin ta sünnipäevaks Ghanasse.
Kui ta reisile viisin, ei teadnud,
et näen teda viimast korda, kuna ta suri detsembris.
Temaga olles tundsin hinges väljakutset.
Tahtsin magada, kuid ema aina ülistas.
See oli väljakutse.
Aeg saab otsa. - Appikene.
See kõik mõjutas sind ja muusikat, mida sa teed.
Kus oled hetkel oma muusikaga
ja kust leida sinu muusikat, kui on soov sind kuulata?
Teen gospelit.
See on inspireeriv elavmuusika.
See on rohkem kui ülistamine vaid aitab elust läbi minna.
Mul on kaks albumit "Walk With Me" ja "Keep Walking".
Mind saab leida Instagramist, Facebookist ja Twitterist.
Olen Instagramis aktiivne, viitega #Sarahteibomusic.
Olen sõbralik ja tore oleks teiega suhelda.
Sarah Teibo, aitäh, et tulid saatesse.
Tänan kutsumast!
Saade saab läbi, kuid oleme alati veebis.
Vaadake meie Facebooki või Instagrami.
Sarah Teibol on dünaamiline uus laul nimega "Õnnistatud".
Ka minul on au olla üks laulus kaasategijatest.
Viimati pidin laulma nii, kui olin alles teismeline.
Meie poolt nägemist ja õnnistusi!
Olen õnnistatud
Olen täna elus
See on mu tunnistus
Jumal on teinud tee
Teinud tee minule
Tõstan käed ja ütlen, kui imeline oled
Tõstan hääle ja ütlen, kui imeline oled
Olen rõõmus, et armastad mind
Olen rõõmus, et hoolid minust
Andsid minu eest oma elu, mistõttu laulan
Olen õnnistatud
Olen nii õnnistatud
Mul on Ta soosing iga päev
Mul on Ta soosing, olen õnnistatud
Säran kui täht
See on Jumal minus
Kõike mida vajan
Annab Ta mulle
Tõstan käed ja ütlen, kui imeline oled
Tõstan hääle ja ütlen, kui imeline oled
Olen rõõmus, et armastad mind
Olen rõõmus, et hoolid minust
Andsid oma elu minu eest, seepärast laulan
Olen õnnistatud
Mul on Ta soosing iga päev
Mul on Ta soosing
Las depressioon langeb
Ülistan Sind üle kõige
Sinu soosing on mu üle
Tänan Sind
Tõstan Sind üles
Ülistan Sind
Las depressioon langeb
Ülistan Sind üle kõige
Sinu soosing on me üle
Tänan Sind
Ülistan Sind
Tõstan Sind üles
Üksnes Sina väärid ülistust
Olen õnnistatud
Olen õnnistatud, kui ärkan
Olen õnnistatud, kui lähen pikali
Olen õnnistatud
Igavesti õnnistatud
Tõstan käed ja ütlen, kui imeline oled
Tõstan hääle ja ütlen, kui imeline oled
Tõlge: Kairi Mänd